Source: https://spletnicasopis.com/2018/02/22/nerodnih-41-324-zidanovih-evrov-pri-solidarnosti/
Timestamp: 2018-12-17 10:58:18+00:00

Document:
Nerodnih 41.324 Židanovih evrov pri Solidarnosti | To je dopolnilo strani spletnicasopis.si in spletnicasopis.eu
Negativno mnenje, ker 6.526 evrov, ki so jih nezakonito dobili od stranke SD Dejana Židana, še niso nakazali v dobrodelne namene, je računsko sodišče ta teden izreklo stranki Solidarnost za poslovanje v letu 2016. Predsednik Solidarnosti je Uroš Lubej. Nezakonito pridobljen denar bi generalna sekretarja Tjaša Učakar morala v 30 dneh podariti v dobrodelne namene že leta 2016, a tega ni storila. Računsko sodišče od Solidarnosti zahteva odzivno poročilo, v katerem bo morala stranka pojasniti, ali je vendarle spoštovala zakon in nezakonito pridobljen denar nakazala v dobrodelne namene.
Zahteva računskega sodišča je vsebovala pomanjkljivost. Solidarnost je nezakonito od SD dobila 41.324 evrov državnih dotacij in ne le 6.525 evrov. To je ugotovilo prav računsko sodišče, ko je za leto 2014 pregledalo poslovanje stranke SD. Računsko sodišče zdaj od Solidarnosti zahteva vrnitev le tistega dela dotacij, ki jih je dobila prve tri mesece v letu 2016. Po tem je SD ustavila nezakonito financiranje, ker so jim revizorji pojasnili, da Lubeju ne bi smeli plačevati. Ne zahteva pa računsko sodišče, da bi jim morali iz Solidarnosti poročati, ali so podarili v dobrodelne namene tudi prispevke, ki jih je Solidarnost enako nezakonito od SD dobivala že leta 2014 in 2015 v skupnem znesku 34.798 evrov. Računsko sodišče se je za to odločilo, ker je pregledovalo le poslovanje v letu 2016, a v bilanci za to leto je tudi enako nezakonito pridobljen denar iz let 2014 in 2015. Čeprav formalno računsko sodišče tega ne zahteva, po zakonu Solidarnost mora v dobrodelne namene podariti vse. Na sodišču Solidarnost in stranko SD najbrž čakajo še visoke globe za kršitev zakona o političnih strankah. SD je bila na nek način celo že kaznovana, izgubili so 41.324 evrov.
Takrat smo v medijih opozarjali, da bi bilo v primeru nakazila stranki po napaki ali zaradi nevednosti bolj logično, da mora stranka preprosto takoj vrniti denar, kar poznajo tudi na ravni EU, kjer so popolne prepovedi daril pravnih oseb tudi zelo redke. A so takratni notranji minister Gregor Virant in poslanci vztrajali, da napaka pri strankah ni napaka, da bodo vsak sum korupcije ostro preganjali in da mora biti zato vsak evro nakazan v dobrodelne namene. Če ni, je kazen. Zdaj pa bo kazen za to – kot kaže – doletela SD, ki se je s tem nekoliko ustrelila v koleno. Ali je (bo) postopek za globe proti SD računsko sodišče na rednem sodišču sprožilo, ni povsem jasno.
Kazen, če denar ni pravočasno nakazan za humanitarne namene, ni majhna. Solidarnost bi lahko doletelo od 4.200 do 21.000 evrov globe, še od 450 do 900 evrov pa Tjašo Učakar kot odgovorno osebo. Kazen je seveda predvidena tudi za SD, ker je nezakonito podarjala denar politični stranki, kar slovenska zakonodaja pravnim osebam od leta 2013 strogo prepoveduje. Globa je določena med najmanj 6.000 in največ 30.000 evrov. Za odgovorno osebo, kar je bil najprej Uroš Jauševec, pozneje pa Dejan Levanič, pa še od 1.500 do 4000 evrov. Formalno je sicer parlament iz vsote, ki bi jo morala dobiti SD, kar neposredno Solidarnosti nakazoval državni zbor.
Globe imajo še dodatno dimenzijo. Izenačijo namreč ravnanje SD Dejana Židana in državljanke BiH Dijane Đuđić, ki jo pravno gledano zaradi posojila SDS, če je preseglo limit, lahko doleti podobna globa. Le da je kršitev pri Židanu formalno že bolj ugotovljena. Ni jasno, ali je računsko sodišče proti DZ in Židanu sprožilo kakšne postopke, ki jih po poročanju medijev v kratkem namerava proti SDS
Globa bi lahko doletela tudi generalno sekretarko državnega zbora po zadnjem odstavku. Da Solidarnosti iz državnega zbora generalni sekretariat nakazuje denar, ki ga ne bi smel, so revizorji računskega sodišča ugotovili pri pregledu poslovanja SD Dejana Židana v letu 2014. Denar je solidarnost iz DZ dobivala, ker so se tako po volitvah leta 2014 dogovorili s SD. Nekaj njihovih kandidatov je na volitvah namreč nastopil na listi SD. A ta dogovor je bil mimo zakona, stranki nista vložili skupne liste. Kar je denimo storilo več strank koalicije Združena levica. Le v tem primeru bi obveljale določbe o delitvi državnih dotacij. Glavni tajnik SD Dejan Levanič je, ko so revizorji opozorili, da je plačevanje nezakonito, takoj zahteval ustavitev nakazil po 2175 evrov mesečno Solidarnosti in povišanje zneskov, ki mesečno padajo na račun SD.
Celoten članek lahko preberete na povezavi: Težave na levi: Solidarnost goljufa z 41.324 evri SD — Spletni časopis
← Desus s SDS in NSi proti privilegijem le za Balkance
Odziv: Lubej najprej o nabiralniku za Janšo in plačevanju Židanovih dolgov →

References: sodišče 
 sodišče 
 sodišče 
 sodišče 
 sodišče 
 sodišče 
 sodišče